સોનિયા ગાંધીએ વધુમાં જણાવ્યું હતું કે કોમવાદી વિચારધારા ધરાવતા લોકોનો એક માત્ર ઉદ્દેશ્ય સમાજમાં ભાગલા પાડીને રાજકીય તાકાત મેળવવાનો છે. તેમણે શ્રીનારાયણ ધર્મ પરિપાલન યોગમ્ (એસએનડીપી યોગમ)ની પ્રશંસા કરતાં જણાવ્યું હતું કે તેના લીધે કેરળના સમાજમાં ઘણું પરિવર્તન આવ્યું છે. સાથે જ તેમણે આડકતરી રીતે જણાવ્યું હતું કે યોગમ્નો રાજકીય હેતુ માટે ઉપયોગ કરવો એ ગુરુના સિદ્ધાંતોની ઉપેક્ષા સમાન છે.